Nr.  25.104/20.06.2023

**REFERAT DE APROBARE**

**la Proiectul de hotărâre** **privind acordarea unui mandat special reprezentantului**

**Judeţului Cluj în Adunarea Generală a Acţionarilor la Centrul Agro Transilvania Cluj S.A., în vederea exercitării drepturilor de acţionar**

|  |
| --- |
| **Secțiunea 1** - **Motivul adoptării actului administrativ:** |
| 1. **Descrierea situației actuale:** |
| * 1. **Cerinţe care reclamă necesitatea actului administrativ:** |
| Prin Hotărârea Consiliului Județean Cluj nr. 166/2022 privind exercitarea calității de autoritate publică tutelară la societățile TETAROM S.A și Centrul Agro Transilvania S.A., s-a acordat mandat special reprezentantului Județului Cluj în Adunarea Generală a Acţionarilor la Centrul Agro Transilvania Cluj S.A. pentru propunerea şi desemnarea administratorilor neexecutivi în cadrul Consiliului de Administrație al societății Centrul Agro Transilvania Cluj S.A.  Administratorii au fost numiți pe un mandat de 4 ani, începând cu data de 01.05.2022. |
| * 1. **Cerinţe care reclamă oportunitatea actului administrativ:** |
| Prin adresa înregistrată la Consiliul Județean Cluj cu nr. 25095/20.06.2023, doamna Feșnic Claudia Silvia solicită încetarea contractului de mandat, începând cu data de 20.06.2023 din funcția de administrator neexecutiv din cadrul consiliului de administrație al societății Centrul Agro Transilvania Cluj S.A.  Având în vedere solicitarea, este necesară și oportună acordarea unui mandat special reprezentantului Județului Cluj în Adunarea Generală a Acţionarilor la Centrul Agro Transilvania Cluj S.A. pentru constatarea încetării contractului de mandat al doamnei Feșnic Claudia Silvia și constatarea vacantării postului. |
| 1. **Schimbari preconizate**: nu este cazul |
| **Secțiunea a 2-a - Impactul socio-economic: -**nu este cazul |
| **Secțiunea a 3-a - Impactul financiar asupra bugetului judeţului pe termen scurt(an curent)/lung: -** nu este cazul |
| **Secțiunea a 4-a - Activități de informare publică și consultare privind elaborarea și implementarea actului administrativ:** - nu este cazul |
| **Secțiunea a 5-a - Efectele actului administrativ asupra actelor administrative în vigoare și măsuri de implementare:** |
| Actul administrativ nu produce efecte asupra altor hotărâri de consiliu județean sau dispoziții ale președintelui consiliului județean, nu este necesară emiterea altor acte administrative și se poate pune în aplicare după adoptare. |
| **Secțiunea a 6-a - Anexă la referatul de aprobare:** |
| -Adresa înregistrată la Consiliul Județean Cluj cu nr. 25095/20.06.2023. |

**INIȚIATOR,**

**PREȘEDINTE**

Alin Tișe

**P R O I E C T DE H O T Ă R Â R E**

**privind** **acordarea unui mandat special reprezentantului**

**Judeţului Cluj în Adunarea Generală a Acţionarilor la Centrul Agro Transilvania Cluj S.A., în vederea exercitării drepturilor de acționar**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. ............ din .............. privind acordarea unui mandat special reprezentantului Judeţului Cluj în Adunarea Generală a Acţionarilor la Centrul Agro Transilvania Cluj S.A., în vederea exercitării drepturilor de acţionar propus de preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 25.104/20.06.2023; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 25.105/20.06.2023 şi Avizul cu nr.......... din .................. adoptat de Comisia de specialitate nr. ……, în conformitate cu art. 182 alin. (4) coroborat cu art. 136 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**Ţinând cont de:**

* adresa înregistrată la Consiliul Județean Cluj cu nr. 25095/20.06.2023.

**Luând în considerare:**

* prevederile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

**În conformitate cu prevederile:**

* art. 173 alin. (1) lit.a) și (2) lit. d) din Ordonanța de Urgență nr. 57/2019 privind Codul Administrativ, cu modificările și completările ulterioare;
* Legii privind societăţile nr. 31/1990, republicată, cu modificările şi completările ulterioare;
* Ordonanţei de Urgenţă a Guvernului nr. 109/2011 privind guvernanţa corporativă a întreprinderilor publice, aprobată prin Legea nr. 111/2016, cu modificările şi completările ulterioare;
* Hotărârii Consiliului Judeţean Cluj nr. 166/2022 privind exercitarea calității de autoritate publică tutelară la societățile TETAROM S.A și Centrul Agro Transilvania S.A.

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se acordă mandat special domnului Lorinczi Zoltan-Laszlo, în calitate de reprezentant al Județului Cluj în Adunarea Generală a Acționarilor la Centrul Agro Transilvania S.A., pentru:

a) constatarea încetării contractului de mandat nr. 109/2397/14.11.2022 al doamnei Feșnic Claudia Silvia din cadrul consiliului de admninistrație al societății Centrul Agro Transilvania S.A., începând cu data de 20.06.2023.

b) aprobarea demarării procedurii de selecție pentru postul de administrator rămas vacant, la societatea Centrul Agro Transilvania Cluj S.A. Procedura de selecție se va realiza de către Comisia de selecție asistată de un expert independent, specializat în recrutarea resurselor umane, în baza acordului-cadru existent.

**Art. 2.** Reprezentantul Judeţului Cluj în Adunarea Generală a Acţionarilor la Centrul Agro Transilvania S.A. va depune la Consiliul Judeţean Cluj, în termen de cel mult două zile lucrătoare de la data desfăşurării şedinţei A.G.A., copii conforme cu originalul ale hotărârilor adoptate şi ale proceselor-verbale ale şedinţei.

**Art. 3.** Cu punerea în aplicare a prevederilor prezentei hotărâri se încredinţează, reprezentantul Judeţului Cluj în A.G.A. la Centrul Agro Transilvania S.A. și societatea Centrul Agro Transilvania S.A.

**Art. 4.** Prezenta hotărâre se comunică Direcţiei Generale Buget-Finanţe, Resurse Umane; reprezentantului Judeţului Cluj în A.G.A. la Centrul Agro Transilvania S.A.; persoanei nominalizate la art. 1 lit. a); societăţii Centrul Agro Transilvania S.A.; precum şi Prefectului Judeţului Cluj şi se aduce la cunoştinţă publică prin afişarea la sediul Consiliului Judeţean Cluj şi pe pagina de internet „www.cjcluj.ro”.

**Contrasemnează:**

**PREŞEDINTE, SECRETAR GENERAL AL JUDEŢULUI,**

Alin Tişe Simona Gaci

**Nr……... din ……........ 2023**

*Prezenta hotărâre a fost adoptată cu ... voturi “pentru” … voturi “împotrivă”, …. ”abţineri” şi …. membri ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

Alin Tișe

Direcţia Generală Buget Finanţe, Resurse Umane

Birou Instituții Publice, Guvernanță Corporativă

Nr. 25.105/20.06.2023

**RAPORT DE SPECIALITATE**

|  |  |  |  |  |
| --- | --- | --- | --- | --- |
| **Titlul proiectului de hotărâre** | | Proiect de hotărâre privind acordarea unui mandat special reprezentantului Judeţului Cluj în Adunarea Generală a Acţionarilor la Centrul Agro Transilvania Cluj S.A., în vederea exercitării drepturilor de acţionar | | |
| **Compartiment de resort:** | | Direcţia Generală Buget Finanţe, Resurse Umane  Birou Instituții Publice, Guvernanță Corporativă | | |
| **Secțiunea 1 – Documentare și analiză:** | | | | |
| Actele normative specifice, incidente domeniului în care se propune proiectul de hotărâre sunt:   * Ordonanţa de Urgenţă a Guvernului nr. 109/2011 privind guvernanţa corporativă a întreprinderilor publice, aprobată prin Legea nr. 111/2016, cu modificările şi completările ulterioare; * Ordonanța de Urgență a Guvernului nr. 57/2019 privind Codul administrativ, cu modificările și completările ulterioare; * Legea nr. 31/1990 privind societățile, republicată, cu modificările şi completările ulterioare;   Actele administrative aplicabile sunt:   * Hotărârea Consiliului Judeţean Cluj nr. 166/2022 privind exercitarea calității de autoritate publică tutelară la societățile TETAROM S.A și Centrul Agro Transilvania S.A. | | | | |
| **Secțiunea a 2-a -** **Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | | |
| În temeiul dispozițiilor Legii nr. 31/1990 privind societățile, republicată, cu modificările și completările ulterioare, ale articolului 92 din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare, Consiliul Județean Cluj a hotărât participarea cu capital și cu bunuri, la înfiinţarea, funcţionarea şi dezvoltarea unor regii autonome și societăți de interes județean.  În baza dispoziţiilor articolului 173 alin. (1) lit.a) și (2) litera d) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare, Consiliul Judeţean Cluj exercită, în numele judeţului, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii.  În vederea luării unor măsuri pentru crearea premiselor legislative şi administrative care să conducă la creşterea eficienţei operatorilor economici a fost adoptată Ordonanța de Urgență a Guvernului nr. 109/2011 privind guvernanța corporativă a întreprinderilor publice.  Prin H.G. 722/2016 s-au aprobat Normele metodologice de aplicare a unor prevederi din Ordonanţa de Urgenţă a Guvernului nr. 109/2011 privind guvernanţa corporativă a întreprinderilor publice.  Prin Hotărârea Consiliului Judeţean Cluj nr. 166/2022 privind exercitarea calității de autoritate publică tutelară la societățile TETAROM S.A și Centrul Agro Transilvania S.A., s-a acordat mandat special reprezentantului Județului Cluj în Adunarea Generală a Acţionarilor la Centrul Agro Transilvania Cluj S.A. pentru propunerea şi desemnarea în calitate de administrator neexecutiv în cadrul Consiliului de Administrație al societății, a doamnei Feșnic Claudia Silvia, pe o perioadă de 4 ani, de la data semnării contractului până la data de 02.05.2026.  Conform art. 64^1 din Ordonanța de Urgență a Guvernului nr. 109/2011 privind guvernanţa corporativă a întreprinderilor publice cu modificările și completările ulterioare:  *ART. 64^1*  *(3) În caz de vacanţă a unuia sau a mai multor posturi de administrator al unei societăţi, acţionarii, inclusiv acţionarul - stat, prin autoritatea publică tutelară, pot convoca adunarea generală a acţionarilor în vederea numirii unuia sau mai multor administratori provizorii, până la finalizarea procedurii de selecţie a administratorilor, potrivit prezentei ordonanţe de urgenţă. Acţionarii, inclusiv acţionarul - stat, prin autoritatea publică tutelară, vor putea prezenta în adunarea generală a acţionarilor propuneri de candidaţi.*  Prin adresa înregistrată la Consiliul Județean Cluj cu nr. 25095/20.06.2023, doamna Feșnic Claudia Silvia solicită încetarea contractului de mandat nr. 109/2397/14.11.2022, începând cu data de 20 iunie 2023, încheiat cu A.G.A. a Centrului Agro Transilvania Cluj S.A.  Prin Hotărârea Consiliului Județean nr. 193/2020 privind desemnarea reprezentanților Județului Cluj în adunarea generală a acționarilor la societățile la care acesta este acționar, cu modificările ulterioare, a fost numit domnul Lorinczi Zoltan-Laszlo în calitate de reprezentant al Județului Cluj în Adunarea Generală a Acționarilor la Centrul Agro Transilvania Cluj S.A.  Includerea proiectului de hotărâre pe ordinea de zi suplimentară este data de necesitatea respectării termenului de 150 zile pentru finalizarea procedurii de selecție a administratorilor conform O.U.G. 109/2011 privind guvernanța corporativă a întreprinderilor publice, cu modificările și completările ulterioare și de încadrarea în termenul art. 119 din Legea societăților nr. 31/1990, republicată cu modificările și completările ulterioare, privind convocarea de îndată a A.G.A. de către acționarul majoritar. | | | | |
| **Secțiunea a 3-a** **- Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):** | | | | |
| Prezentul proiect de hotărâre nu are impact financiar asupra bugetului judeţului.  Actul administrativ nu produce efecte asupra altor hotărâri de consiliu județean sau dispoziții ale președintelui consiliului județean, nu este neceseră emiterea altor acte administrative și se poate pune în aplicare după adoptare. | | | | |
| **Secțiunea a 4-a - Concluzii/propuneri:** | | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a” | | | | |
|  | **Prenume și nume** | | **Data** | **Semnătura** |
| Avizat: Director General | Cristina Șchiop | |  |  |
| Verificat: Șef birou | Andreea Jucan | |  |  |
| Elaborat: Consilier | Loredana Bădescu | |  |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE**  privind acordarea unui mandat special reprezentantului Judeţului Cluj în Adunarea Generală a Acţionarilor la Centrul Agro Transilvania Cluj S.A. în vederea exercitării drepturilor de acţionar | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| **DGBFRU- BIPGC** | **20.06.2023** |  | Raport întocmit |
|  |  |  |  |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| **Crina Muntean** |  | | **avizat** |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| **Simona Gaci** | individual | | avizat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| 4 |  |  |  |